open-index/open-wikipedia-markdown huggingface dataset:
עונת 1930/1931 בליגת ארץ ישראל בכדורגל

**עונת 1930/1931 ב[[ליגת ארץ ישראל בכדורגל]]** (כונתה גם **ליגה א**') הייתה אמורה להיות העונה הראשונה של הליגה בכירה בכדורגל בארץ ישראל. וזאת לאחר הקמת ההתאחדות לכדורגל הישראלית ב-1928 במהלך תקופת המנדט. הליגה אמורה הייתה להיות הבכירה ביותר בארץ ישראל.

העונה החלה במאי 1930 והופסקה בנובמבר 1930. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי ממוצע השערים.

בליגה זו שיחקו 11 קבוצות, נציגות המחוזות השונים, כמו כן, 5 נציגות של השלטון הבריטי ששלט בארץ ישראל.

ליגת המשנה מתחת לליגה זו התחלק ל-4 מחוזות וכללו קבוצות חלשות יותר, קבוצות מילואים של הקבוצות מהליגה הראשונה וקבוצות קטנות של יחידות בצבא הבריטי.

לאחר פרסום הספר הלבן השני, נוצרה מתיחות בין תושבי האזור לבין המשטר הבריטי ולכן נאסר על הקבוצות הבריטיות לשחק אל מול הקבוצות העבריות ועל כן המשחקים הופסקו מעט לאחר מכן על ידי ההתאחדות.
ניסיון להמשיך את הליגה עם הקבוצות העבריות בלבד לא צלח, והליגה נזנחה.

## טבלת הליגה לפני הפסקתה

## הערות שוליים

קטגוריה:1930 בארץ ישראל: ספורט
קטגוריה:תחרויות כדורגל ב-1930
TV4 Film

**TV4 Film** הוא ערוץ טלוויזיה שוודי הנמצא בבעלות TV4 Group. הערוץ משדר סרטים, בהתאם לרישיונו.

הערוץ הגיש בקשה לרישיון לשידור סרטים בסתיו 2003 ובדצמבר אותה שנה הוא קיבל אותו. הערוץ הושק תחת השם TV4 Film באפריל 2004. הסרט הראשון ששודר הוא אהבה בשחקים.

שנה לאחר ההשקה, הערוץ הגיע לחדירה של 26% מהשוק, מה שהפך אותו לערוץ הסרטים הפופולרי ביותר בשוודיה. עד אוגוסט-אוקטובר 2006 חדירתו עלתה ל-39%.

הסרטים שמשודרים בערוץ כוללים סרטים מכמה יוצרי סרטים מפורסמים, בהם מטרו גולדווין מאייר, האחים וורנר, ועוד. הערוץ מתמקד בשידורי סרטים משנות ה-50, ה-60, ה-70, ה-80 וה-90 של המאה ה-20.

הגרסה הפינית של הערוץ הושקה בנובמבר 2006 בשיתוף MTV3, הערוץ נקרא סאב לפה.

באוקטובר 2011 החל הערוץ לשדר פרסומות.

## הפצה
הערוץ מופץ דיגיטלית באמצעות הלווין, רשתות הכבלים ורשת השידור היבשתית החינמית.

ב-21 באפריל 2005 הושק הערוץ על פלטפורמת Viasat, והחל מ-1 בינואר 2006 הערוץ זמין בחבילות הכסף והזהב של החברה.

### פופולריות
בשנת 2009 עמד אחוז הצפייה הממוצע בערוץ על 0.9%.

## ראו גם
* TV4
* Viasat Film

## קישורים חיצוניים
* 
## הערות שוליים

קטגוריה:ערוצי טלוויזיה
קטגוריה:ערוצי טלוויזיה שוודיים
הואן ז'זוס

**הואן גיליירמי נונס ז'זוס** (בפורטוגזית: **Juan Guilherme Nunes Jesus; נהגה: [huˈɐ̃ ʒɛˈzus] ;** נולד ב-10 ביוני 1991) הידוע גם כ**הואן ז'זוס** הוא כדורגלן ברזילאי המשחק בעמדת הבלם ולעיתים בעמדת המגן השמאלי בנאפולי מהסרייה א'.

## קריירת מועדונים

בשנת 2007 ז'זוס הצטרף לקבוצת הנוער של קבוצת אינטרנסיונל. את הבכורה בהרכב הקבוצה הבוגרת ערך בשנת 2010 וכבר באותה שנה זכה עימה בגביע הליברטדורס, אך סיים את דרכו בקבוצה בסוף העונה.

בסוף חודש ינואר של שנת 2012 ז'זוס נקנה על ידי קבוצת הסרייה א', אינטר, ואת הבכורה במדיה ערך כמחליף בהפסד 1–3 ללאציו ב-13 במאי. בעונת 13–2012 ז'זוס הייתה הבחירה הראשונה להגנה ופתח בהרכב הפותח לצד אנדראה ראנוקיה ווולטר סמואל במערך 3-5-2. את שערו הראשון בקבוצה כבש בהפסד הבית 2–5 לאודינזה ב-19 במאי 2013. בעונת 14–2013 קיבל את החולצה מספר 5 לאחר עזיבתו של דיאן סטנקוביץ' הוותיק ואף זכה לשמש כקפטן הקבוצה בפעם הראשונה במשחק הידידות נגד ריאל מדריד במסגרת ההכנות לתחילת העונה. ז'זוס האריך את החוזה שלו ב-24 בספטמבר 2013 בעבור שכר שנתי של 1.2 מיליון אירו. את הופעת המאה של ז'זוס באינטר בכל המסגרות ערך ב-4 בפברואר 2015 נגד נאפולי במסגרת רבע הגמר של הקופה איטליה.

ב-14 ביולי 2016 ז'זוס הצטרף לרומא בהשאלה בעבור שני מיליון אירו שכללו תנאי רכישה שעמד על שמונה מיליון אירו. תנאי זה הופעל כבר באמצע העונה ובכך הפך לשחקנה הרשמי של הקבוצה. ב-20 באוגוסט ערך את הופעתו הבכורה בניצחון 0–4 על אודינזה. ב-11 בנובמבר 2018 כבש את שערו הראשון בניצחון 1–4 על סמפדוריה.

ב-18 באוגוסט 2021 חתם ז'זוס לעונה אחת בנאפולי. ב-23 בינואר 2022 כבש שער בכורה בניצחון 1–4 על סלרניטנה.

## נבחרת ברזיל

ז'זוס ערך את הופעת הבכורה במדים הלאומיים בניצחון החוץ 1–3 על נבחרת דנמרק ב-26 במאי 2012. הוא פתח בהרכב במרכז ההגנה לצד הקפטן טיאגו סילבה בכל משחקי אולימפיאדת לונדון 2012, מה שעזר לנבחרתו לסיים במקום השני ולזכות במדליית הכסף.

## תארים
;קבוצתיים
;אינטרנסיונל
* גביע ליברטדורס (1): 2010
* קמפאונטו גאושו (1): 2011
* גביע רקופה סודאמריקנה (1): 2011
**נאפולי**

* אליפות איטליה: 2022/2023, 2024/2025
;בינלאומיים
* אליפות אמריקה הדרומית בכדורגל עד גיל 20: 2011
* גביע העולם בכדורגל עד גיל 20: 2011
* מדליית כסף במשחקים האולימפיים: 2012
* סופר קלאסיקו דה לה אמריקה: 2014

## קישורים חיצוניים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:בלו הוריזונטה: כדורגלנים
קטגוריה:כדורגלני אינטרנסיונל
קטגוריה:כדורגלני אינטר מילאנו
קטגוריה:כדורגלני רומא
קטגוריה:כדורגלני נאפולי
קטגוריה:כדורגלנים באולימפיאדת לונדון (2012)
קטגוריה:ספורטאים ברזילאים באיטליה
קטגוריה:ברזילאים שנולדו ב-1991
רותי רוסו

**רות (רותי) רוּסוֹ־הרץ** (נולדה ב־14 ביוני 1977) היא שפית, מרצה קולינרית, ומגישת טלוויזיה ישראלית.

## ביוגרפיה
רות רוסו נולדה בבוסטון שבארצות הברית, וגדלה ברמות השבים, ישראל, למשפחה ממוצא אשכנזי וספרדי. אימה היא עיתונאית האוכל הישראלית ומחברת ספרי הבישול נירה רוסו. אביה הוא לואיס רוסו, יליד ארצות הברית ממשפחה ממוצא טורקי, שהגיע לישראל ב-1968 כדי להשלים לימודי דוקטורט ופגש את אימה נירה, מה שגרם לו להחליט לעלות לישראל. מכהן כסמנכ"ל פיתוח עסקי ב"נילית". במלחמת העולם השנייה, אביו, סבה של רוסו, היה טייס בחיל האוויר האמריקאי. לרוסו אחות גדולה, רופאת ילדים בבי"ח מאיר.

בגיל 18 התנדבה רוסו לשנת שירות. לאחר מכן, התגייסה ואת שירותה עשתה בדובר צה"ל.

ב־2001 סיימה את לימודיה בבית הספר הבין־לאומי הגבוה לבישול בניו יורק, המכון הקולינרי הצרפתי (ICC).

### בעיתונות
ב־2003 החלה לעבוד ככתבת מגזין וחדשות בעיתון "מעריב". מ־2007 כתבה בעיתון טור שבועי, שבו ניתחה מתכונים קלאסיים מכל העולם ובחנה את הסיבות להצלחתם ולכישלונם. ב־2008 החלה לכתוב מדור נוסף במוסף "סופשבוע", שנקרא "הארוחות שלנו" ותיעד ארוחות שישי ברחבי הארץ מנקודת מבט סוציולוגית, אנתרופולוגית וקולינרית.

בהמשך כתבה טורי אוכל בכתב העת "את", ובעיתון האיטלקי "קוריירה דלה סרה" – שם התמקדה באוכל ישראלי–ים־תיכוני.

מספטמבר 2017 שותפה עם אימה נירה רוסו בכתיבת מדור האוכל השבועי של מוסף "7 ימים" של "ידיעות אחרונות".

### בטלוויזיה
ב־2016 הגישה את תוכנית האוכל לילדים "הפסקת אוכל" בטלוויזיה החינוכית, שבה אירחה שפים מוכרים וילדים לשיחה משותפת על אוכל ורכיביו.

רוסו שימשה שופטת בתוכניות הגמר וחצי הגמר של "משחקי השף" של הזכיינית רשת.

מ־24 בינואר 2022 היא שופטת בתוכנית המציאות "המסעדה הבאה" ברשת 13, לצד השפים אסף גרניט, מושיק רוט ויוסי שטרית.

יצרה יחד עם מירי מסיקה את סדרת הדוקו הקולינרי "ארץ האוכל", ששודרה ב־HOT ביולי 2022.

### הרצאות ופעילות קולינרית
רוסו עבדה בניו יורק עם השף האמריקאי דייוויד ברק.

היא מרצה ברחבי העולם על המטבח הישראלי, והוזמנה להרצות מטעמם של גופים ממשלתיים (משרד החוץ ומשרד התיירות) ואחרים בארצות שונות. כמו כן השתתפה בסרט האמריקאי החוקר את היווצרותו של המטבח הישראלי החדש, "In Search for Israeli Cuisine" בכיכובו של השף הישראלי־אמריקאי, מייקל סולומונוב .

ב־2014 שימשה יועצת קולינרית לרשת בתי הקפה Loveat ובנתה לה תפריט חדש.

ב־2016 פתחה את הסניף הראשון של חנות המיצים בכבישה קרה Jusso בשוק צפון ברמת החייל בתל אביב.

### בפוליטיקה המקומית
ב־2013 חברה לבמאית והעיתונאית ציפי ברנד פרנק ויחד הקימו השתיים רשימה פוליטית "שימו לב הורים", שהתמודדה לבחירות המקומיות בעיריית תל אביב. הרשימה התמקדה בקידום החינוך וענייני ההורים בתל אביב, וזכתה במושב אחד במועצת העיר.

## חיים אישיים
רוסו נשואה לרועי הרץ, מורה לתיאטרון ומחנך בתיכון. לשניים שתי בנות.

## קישורים חיצוניים

* 
* ראיון בתוכנית הטלוויזיה האמריקאית "טודיי שואו" על המטבח הישראלי
* 
* ביקורת על הסרט "In Search for Israeli Kitchen"
* 
* 
* 

## הערות שוליים

קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:רמות השבים: אישים
קטגוריה:עיתונאיות ישראליות
קטגוריה:עיתונאים ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:שפיות ישראליות
קטגוריה:מנחות טלוויזיה ישראליות
קטגוריה:חיילי דובר צה"ל
קטגוריה:חיילות דובר צה"ל
קטגוריה:שופטות תוכניות מציאות ישראליות
קטגוריה:ישראליות שנולדו ב-1977
קטגוריה:ישראלים שנולדו ב-1977
OPSWAT

**חברת אופסווט** (באנגלית: **Opswat**) היא חברה העוסקת בפיתוח תוכנה לאבטחת מידע, ואבטחת רשתות ומחשבים.

אופסווט נוסדה בשנת 2002 על ידי בני צ'רני (Benny Czarny) ומספקת פתרונות רבים להגנה על ארגונים מפני האקרים, התקנים זרים ומכשירים  המנצלים את משאבי החברה.

## מוצרים
### Metadefender
מערכת לאיתור ובדיקת קבצים חשודים הנמצאים בארגון, מחוברת אל 30 מאגרי מידע מקוונים, אוספת מידע, סורקת קבצים ומציגה תמונה מדויקת יותר אודות הקובץ החשוד.

למערכת מספר מאפיינים:
* איתור פגיעויות וחלקי קוד שגויים, העשויים להיות נקודת התחלה בהתקפת המערכת.
* אימות וחסימת קבצים הנשלחים אל הארגון.
* טיפול בקבצים חשודים באופן אוטומטי, בהתאם למדיניות האבטחה של הארגון. 
* אחסון נתונים ממקורות רבים ושליפתם בעת הצורך.
* ניתוח שינויים במערכות הפעלה על מנת לאתר פגיעויות לא ידועות.

### MetaAccess
מערכת לזיהוי פגיעויות בעמדות קצה והתקנים ניידים, אוספת נתוני מערכת ומפיקה דו"ח לפי מאפיינים ייחודיים:
* ניטור אפליקציות זדוניות בהתקנים ניידים.
* סריקה ומיפוי רשת.
* מערכי גיבוי ושחזור נתונים.
* מנגנון לזיהוי דיסקים לא מוצפנים.
* מנגנון לזיהוי מערכות הפעלה ותוכנות שאינן מעודכנות.

### OESIS
ערכת פיתוח תוכנה המאפשרת לפתח מוצרים לאיתור ולניהול יישומים בעמדות קצה.

## ראו גם
* רחרחן
* Wireshark
* Snort
* מערכת למניעת חדירות
* מערכת לגילוי חדירות

## קישורים חיצוניים
* האתר הרשמי של Opswat ''''''
קטגוריה:תוכנות אבטחת מחשבים
מפל איינג'לס סטיירקייס

**מפל איינג'לס סטיירקייס **(באנגלית: **Angel's Staircase Falls**; מילולית - מפל מדרגות המלאך) הוא מפל גבוה הזורם אל יובל של נהר יוהו, בשטח הפארק הלאומי יוהו, בהרי הרוקי הקנדיים, בפרובינציית קולומביה הבריטית שבקנדה.

## גאוגרפיה
המפל נופל מגובה של כ-305 מטרים אל תוך יובל הנהר. רוחבו של המפל כ-3 מטרים. מסלול הליכה העובר בעמק נהר יוהו (מסלול נהר יוהו - Yoho Valley Trail) מתפצל וממנו מוביל מסלול קצר לנקודת תצפית לעבר המפל.

## קישורים חיצוניים

* תיאור המפל, תיאור מסלול ההליכה אל המפל, ותצלומי מסלול ההליכה והמפל
* מידע על המפל באתר worldwaterfalldatabase
* מידע על מפל איינג'ל סטיירקייס
* 

## הערות שוליים

איינג'לס סטיירקייס
איינג'לס סטיירקייס
יחסי גרמניה–הודו

**יחסי גרמניה-הודו** הם היחסים הבילטרליים שבין **[[גרמניה|הרפובליקה הפדרלית של גרמניה]]** לבין **[[הודו|הרפובליקה של הודו]]**.

בין שתי המדינות מתקיימים יחסים דו-צדדיים חזקים באופן מסורתי בשל שיתוף פעולה מסחרי, תרבותי וטכנולוגי.

## היסטוריה
[250px|ממוזער|שמאל|חייל מהצבא ההודי, המשויך לצבא הבריטי עם דגל [צלב קרס שנתפס לאחר כניעת הכוחות הגרמניים הנאצים באיטליה. מאי 1945]]במלחמת העולם הראשונה, הייתה הודו תחת שלטון בריטי. כתוצאה מכך, הצבא הבריטי-ההודי הצטרך לתרום חיילים למאמץ המלחמתי של בעלות הברית, כולל בחזית המערבית. למעלה מ-9000 הודים נהרגו במלחמה. פעילים פרו-עצמאות, ביקשו מגרמניה סיוע למען חירותה של הודו. דבר שהביא למזימה הגרמנית-הודית במהלך מלחמת העולם הראשונה.

במהלך מלחמת העולם השנייה, סובהאז צ'נדרה בוסה, פעיל בולט לעצמאות הודו, הקים את הלגיון ההודי, כוח צבאי פרו-נאצי שהורכב בעיקר משבויי מלחמה הודים הגולים באירופה.

לאחר מלחמת העולם השנייה, הודו לא דרשה פיצוי מגרמניה, אף על פי שכ-24,000 חיילים הודים נהרגו בקרבות נגד גרמניה הנאצית.

הודו קיימה יחסים דיפלומטים עם גרמניה המערבית וגרמניה המזרחית ותמכה באיחודם בשנת 1990.

## קשרים אסטרטגיים
היחסים בין גרמניה להודו מוגבלים עקב חוסר ההשפעה הגאו-פוליטית של גרמניה ביבשת אסיה.

הייבוא הגרמני מהודו על בשנת 2013 על כ-21.6 מיליארד דולר. הייבוא ההודי מגרמניה עמד בשנת 2014 על כ-14.33 מיליארד דולר.

### גלובליזציה גאו-פוליטית

בנוסף שתי המדינות קוראות להרחבת החברים הקבועים במועצת הביטחון של האו"ם על ידי הוספה של מדינות חדשות כחברות קבע ונמנות עם מדינות ה-G4, התומכות הדדית בהצעות של זו למושבים קבועים יחד עם ברזיל ויפן. בפסגת העצרת הכללית של האו"ם בניו יורק בספטמבר 2015, דחו בעלות הוטו במועצת הביטחון את האפשרות להצטרפות הודו וגרמניה למועצת הביטחון מחשש לדילול כוחן.

## שיתוף פעולה תרבותי וחינוכי
גרמניה תומכת בתוכניות חינוך ותרבות בהודו.

שתי המדינות הקימו את מרכז המדע והטכנולוגיה ההודי-גרמני בניו דלהי במטרה לקדם מחקר ופיתוח משותף בתחומי האנרגיה, הסביבה וטכנולוגיות הפחם והמים.

## יחסים דיפלומטים
גרמניה מחזיקה בשגרירות בניו דלהי והודו מחזיקה בשגרירות בברלין.
## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוקראינה–אסטוניה

**יחסי אוקראינה–אסטוניה** הם יחסי החוץ בין אסטוניה לבין אוקראינה.

## היסטוריה
שתי המדינות היו תחת שלטונה של האימפריה הרוסית עד לשנת 1918, ולאחר מכן שיתפו פעולה נגד רוסיה הסובייטית. במהלך מלחמת העולם השנייה נכבשו שתי המדינות על ידי גרמניה הנאצית, ולאחר המלחמה הם היו חלק מברית המועצות. בשנת 1991 בעקבות אירועי סתיו העמים הכריזו שתי המדינות על עצמאותם, ובשנת 1992 שתי המדינות כוננו את היחסים הדיפלומטיים ביניהם.

היחסים בין אוקראינה לבין אסטוניה כוללים מגוון רחב של שיתוף פעולה דו-צדדיים במגוון תחומים, כולל פוליטיים, מסחריים וכלכליים, מדעיים וטכניים, הומניטריים, אכיפת חוק ועוד. מסד נתונים זה מסועף ויעיל מספיק וכולל 53 מסמכים דו-צדדיים, כולל 3 הסכמים בין-ממשלתיים, 15 ארגונים בין-ממשלתיים ו-35 ארגונים בין-לאומיים. המסמכים העיקריים הם: הסכם בין אוקראינה לבין הרפובליקה של אסטוניה על ידידות ושיתוף פעולה (26 במאי 1992) והסכם בין ממשלת אוקראינה לבין ממשלת הרפובליקה של אסטוניה על שיתוף פעולה כלכלי, תעשייתי ומדעי טכני (15 בינואר 2007).

## יחסים דיפלומטיים
אוקראינה מחזיקה באסטוניה שגרירות בטאלין וקונסולי כללית בפרנו, ואילו, אסטוניה מחזיקה באוקראינה שגרירות בקייב וקונסוליה כללית בסימפרופול.

## קישורים חיצוניים

* שגרירות אוקראינה בטאלין
* שגרירות אסטוניה בקייב

## הערות שוליים

קטגוריה:ערכים ללא קטגוריות פיזיות - יחסי חוץ
ג'י-איזי

**ג'רלד ארל גילום** (באנגלית: **Gerald Earl Gillum**; נולד ב-24 במאי 1989), המוכר שם הבמה שלו **ג'י-איזי**, הוא ראפר, ומפיק אמריקאי מאוקלנד, קליפורניה.

## ביוגרפיה
כאשר עלה גילום לכיתה א', אמו עזבה את אביו, פרופסור חבר לאומנות באוניברסיטת קליפורניה בפרזנו. גילום עבר לגור עם סבו וסבתו בברקלי, קליפורניה.

לאחר מכן, עבר לצפון אוקלנד, קליפורניה, אולם המשיך להגיע לבית הספר בברקלי.

### קריירה
אלבומו "These Things Happen" יצא לאור ב-23 ביוני 2014. האלבום הגיע למקום השלישי במצעד הבילבורד 200 האמריקאי.

אלבומו "When It's Dark Out" יצא ב-4 בדצמבר 2015. הוא כלל את השיר "Me Myself and I" שהגיע לעשרת הגדולים במצעד הבילבורד הוט 100 האמריקאי.

אלבומו "The Beautiful & Damned" יצא ב-15 בדצמבר 2017. הסינגל הראשון מתוכו, "No Limit" הצליח לשחזר את הצלחת קודמיו, ובשיאו הגיע אל המקום ה-4 במצעד הבילבורד הוט 100.

בשנת 2023 שיחק בתפקיד קטן בסרט האימה והסלאשר "Alone at Night" בתור טום מונטנה. 

## חיים אישיים
בקיץ 2017 היה בזוגיות עם הזמרת הלסי, והם נפרדו לאחר שנה של זוגיות. ביוני 2020 החל לצאת עם השחקנית אשלי בנסון, עד לפרידתם בפברואר 2021.

## קישורים חיצוניים

* 

*
קטגוריה:אמריקאים ילידי קליפורניה
קטגוריה:ראפרים אמריקאים
קטגוריה:אוקלנד (קליפורניה): אישים
קטגוריה:אמני RCA רקורדס
קטגוריה:בוגרי אוניברסיטת לויולה ניו אורלינס
קטגוריה:אמריקאים שנולדו ב-1989
תנועת העם למדינה עברית

**תנועת העם למדינה עברית** או בקיצור תנועת העם, הייתה מפלגה לוחמנית קטנה שפעלה בשנים 1944-1948 בקרב היישוב היהודי בארץ ישראל.

המפלגה הוקמה על ידי יוצאי ההסתדרות הציונית החדשה שבקשו לשוב לשתף פעולה עם היישוב המאורגן. אליהם חברו אנשי ההתיישבות העובדת, בראשות יגאל הורביץ, שבקשו קו לוחמני יותר נגד שלטונות המנדט הבריטי מזה שהובילה מפא"י. המפלגה הוקמה לקראת הבחירות לאספת הנבחרים הרביעית בשנת 1944. בראש הרשימה עמד בנימין אליאב, לאחריו הוצב יגאל הורביץ ובהמשך הוצבו ישראל בן-שם, ד"ר מ. מרכוס וערי ז'בוטינסקי. הצבת יגאל הורביץ, איש ההתיישבות העובדת, במקום השני, נועדה לתת לתנועה תדמית של תנועה רחבה יותר מאשר יוצאי התנועה הרוויזיוניסטית. בבחירות זכתה המפלגה בנציג אחד, בנימין אליאב, באספת הנבחרים. פעילים נוספים בתנועה היו קלמן כצנלסון וע. יאורי. בשנת 1946 הציגה התנועה רשימה בבחירות לקונגרס הציוני העולמי ה־22.

בכינוס הארצי הראשון של התנועה, בקיץ 1945, הציג בנימין אליאב (לובוצקי) את חזונו:
:"בקרב כל הדור, גם אלו, המשתייכים למפלגות הישנות, נשמעות בעיקר שתי תביעות יסודיות: אקטיביזם מלוכד של המוני היישוב נגד המשטר הקולוניאלי, והקמת מרות ממלכתית אחת ביישוב העברי, שתחולל בו שינויים סוציאליים ניכרים ותערוך את כוחות המשק וכוחות האדם למאבק על העצמאות העברית."
בנוסף, חרתה התנועה על דגלה את ביטול משטר המפלגות. 

בשנת 1946 הקימה המפלגה תנועת נוער בשם "נחשונים". 

בתחילת 1948 הקימו אנשי המפלגה את העיתון "מברק" בשיתוף עם לוחמי חרות ישראל. המפלגה נתנה לעיתון תדמית חוקית והלח"י סיפק את המימון. במרץ 1948 עזבו אנשי התנועה את "מברק" בשל מחלוקת על אופיו הפוליטי של העיתון.

## הערות שוליים

קטגוריה:מפלגות ביישוב
סרגיי פוליאקוב

**סרגיי גאורגייביץ' פוליאקוב** (ברוסית: **Серге́й Гео́ргиевич Поляко́в**, או בצרפתית: **Serge Poliakoff**; סרז' פוליאקוף; 8 בינואר 1900 – 12 באוקטובר 1969) היה צייר צרפתי ממוצא רוסי, גרפיקאי, שנהג להתעסק בחומרים קרמים באמנויותיו.

נחשב לאחד הבולטים ביותר באסכולת פריז, עבודותיו מוצגות במוזיאונים רבים ברחבי העולם.

## ביוגרפיה
פוליאקוב נולד במוסקבה למגדל סוסים קירגיזי. למד ציור במוסקבה, בשנת 1918 הוא עזב את רוסיה ובשנת 1920, הגיע לקונסטנטינופול, ב-1923 עבר דרך סופיה, בלגרד, וינה וברלין עד שהחליט להשתקע בפריז. ניגן בגיטרה בקברט פריז.

ב-1929 הוא התקבל לאקדמיה "גראנד שומייר" ובשנים 1935–1937 הוא למד בלונדון בבית הספר סלייד לאמנות.

נפגש עם וסילי קנדינסקי, סוני ורובר דלונה, אוטו פרוינדליך ובהשפעתם התעסק בציור לא-פיגורטיבי. תערוכת יחיד ראשונה שלו נערכה בשנת 1945. בשנת 1947 הוענק לו פרס קנדינסקי. בשנים 1954 ו-1955, על פי הצעת המשורר ומבקר האמנות צ'ארלס אסתיאן, עבר סרגיי פוליאקוב לתקופות הקיץ ביחד עם מספר אמנים לרבות ז'אן דגוטס לפורטסל שבברטאן. ב-1962 הוקצה חדר תצוגה לעבודותיו בביאנלה ונציה. באותה שנה קיבל אזרחות צרפתית. תמונותיו מעטרות את תצוגת הקבע במוזיאון האמנות של אוניברסיטת סנט לואיס.

הוא נפטר ב-1969 בפריז.

## לקריאה נוספת

* Cassou J. Poliakoff. Amriswil: Bodensee-Verlag, 1963.
* Serge Poliakoff: Témoignages et textes critiques. Bruxelles: Weber, 1976.
* Harambourg L. L'École de Paris 1945—1965: Dictionnaire des peintres. Neuchâtel: Ides et Calendes, 1993.
* Brütsch F. Serge Poliakoff. Neuchâtel: Ides et Calendes, 1993.
* Poliakoff A., Schneider G. Serge Poliakoff, Werkverzeichnis der Graphik. München: Galerie Française, 1998.
* Durozoi G. Serge Poliakoff. Paris: Expressions Contemporaine, 2001.


## קישורים חיצוניים

* 

קטגוריה:ציירים רוסים
קטגוריה:ציירים צרפתים
קטגוריה:צרפתים ממוצא רוסי
קטגוריה:מהגרים מרוסיה לצרפת
קטגוריה:צרפתים שנולדו ב-1906
קטגוריה:צרפתים שנפטרו ב-1969
יחסי אוקראינה–לטביה

**יחסי אוקראינה–לטביה** הם יחסי החוץ בין לטביה לבין אוקראינה.

## היסטוריה
שתי המדינות היו חלק מהאיחוד הפולני-ליטאי, ובמהלך חלוקת פולין הועברו לשליטת האימפריה הרוסית, והיו תחת שלטונה עד לשנת 1918. במהלך מלחמת העולם השנייה נכבשו שתי המדינות על ידי גרמניה הנאצית, ולאחר המלחמה הם היו חלק מברית המועצות. בשנת 1991 בעקבות אירועי סתיו העמים הכריזו שתי המדינות על עצמאותם, וב-12 בפברואר 1992 שתי המדינות כוננו את היחסים הדיפלומטיים ביניהם.

בלטביה חיים 45,699 אוקראינים (2011), המהווים 2,2% מהאוכלוסייה.

## יחסים דיפלומטיים
אוקראינה מחזיקה בלטביה שגרירות בריגה בלבד, ואילו, לטביה מחזיקה באוקראינה שגרירות בקייב ו-3 קונסוליות בצ'רניהיב, לבוב ואודסה.

## קישורים חיצוניים

* משרד החוץ הלטבי על היחסים עם אוקראינה
* שגרירות לטביה בקייב
* שגרירות אוקראינה בריגה

## הערות שוליים

קטגוריה:ערכים ללא קטגוריות פיזיות - יחסי חוץ
פורד קפרי

**פורד קפרי**, (באנגלית: **Ford Capri**) היא מכונית קומפקטית בתצורת קופה, שיוצרה בבריטניה ובגרמניה בין השנים 1968–1986 מתוצרת "פורד אירופה", חברת בת של קונצרן הרכב פורד.

סך הכול יוצרו כ-1,900,000 יחידות.

## נתונים
מעצב "פורד קפרי" האמריקאי "Philip T. Clark" היה מעורב, מספר שנים לפני עיצוב הדגם, בעיצוב פורד מוסטנג.

דגמי "פורד קפרי" שווקו עם מגוון רב של מנועים, בשנתיים הראשונות ליציאת הדגם נמכרו 400,000 יחידות, בשנת 1973 נמכרו 233,000 יחידות ועד סוף השנה דגם ה"פורד קפרי" הגיע ל-1,000,000 יחידות שנמכרו.

דגם "פורד קפרי" שווק בישראל (קפרי 1600).

תאוצת "פורד קפרי 1300" (דור ראשון) בין 0–100 קמ"ש היא 14.6 שניות.

תאוצת "פורד קפרי 3000" (מנוע "V6") (דור שלישי) בין 0–100 קמ"ש היא 7.5 שניות.

## דורות
* דור ראשון (יוצר מדצמבר 1968–1973)
* דור שני (יוצר בין השנים 1974–1978)
* דור שלישי (יוצר בין השנים 1978 – דצמבר 1986)

## דגמים לפי נפח מנוע
* קפרי 1300
* קפרי 1600
* קפרי 2000
* קפרי 2300
* קפרי 2800
* קפרי 3000

## תצורות
* דור ראשון – 2 דלתות
* דור שני, דור שלישי – 3 דלתות האצ'בק

## תמונות

קובץ:Ford Capri (15286926620).jpg | פורד קפרי דור ראשון
קובץ:1972 Ford Capri GT 3000 V6 coupe (6051970851).jpg | פורד קפרי, שנת 1972, דגם "GT 3000"
קובץ:Ford Capri (4613108524).jpg | פורד קפרי דור ראשון
קובץ:Ford capri 1700 gt.jpg | פורד קפרי, שנת 1970, דור ראשון
קובץ:Ford Capri 2000E (15136861788) (2).jpg | פורד קפרי דור ראשון
קובץ:Ford Capri I GT Heck.JPG | פורד קפרי דור ראשון דגם "GT", (תצורת 2 דלתות)
קובץ:Ford-Capri-73-4.jpg   | פורד קפרי דור ראשון – מבט לתא הנהג ולוח מחוונים
קובץ:Ford-Capri-73-3.jpg | פורד קפרי דור ראשון – מבט לתוך הרכב
קובץ:Ford Capri II GT Heck.jpg | פורד קפרי דור שני, 3 דלתות, דגם "Capri II GT Heck"
קובץ:Ford Capri - Flickr - Supermac1961.jpg | פורד קפרי דור שני, 3 דלתות
קובץ:Ford Capri II (8453314562).jpg | פורד קפרי דור שני, 3 דלתות
קובץ:Ford Capri MK2 - Flickr - granada turnier.jpg | פורד קפרי דור שני, 3 דלתות
קובץ:1987 Ford Capri - Flickr - The Car Spy (15).jpg| פורד קפרי דור שלישי – מבט לתוך הרכב ולוח מחוונים
קובץ:1987 Ford Capri - Flickr - The Car Spy (5).jpg| פורד קפרי דור שלישי
קובץ:1987 Ford Capri - Flickr - The Car Spy (2).jpg| פורד קפרי דור שלישי
קובץ: 1987 Ford Capri - Flickr - The Car Spy (1).jpg|פורד קפרי דור שלישי
קובץ:Ford CAPRI 23S dutch licence registration JS-ZJ-83-.JPG | פורד קפרי דור שלישי
קובץ:Ford Essex V6.jpg | מנוע פורד קפרי "V6"
קובץ:1983 Ford Capri III 2.8 Injection Supersport (15083359893).jpg | פורד קפרי, שנת 1983, דור שלישי, מנוע 2,800


## ראו גם
* פורד
* פורד קפרי (אוסטרליה)
* פורד פרוב
* פורד EXP

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1968
קטגוריה:מכוניות קופה
קפרי
קטגוריה:מכוניות בריטיות
קטגוריה:כלי רכב המורכבים בגרמניה
קטגוריה:כלי רכב המיוצרים באוסטרליה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בבלגיה
פט קאש

**פט קאש** (באנגלית: **Pat Cash**; נולד ב-27 במאי 1965) הוא טניסאי עבר אוסטרלי. אחד הטניסאים הבולטים בעולם בשנות ה-80. הוא זכה פעם אחת בטורניר גראנד סלאם לגברים. בסך הכל הוא זכה ב-18 תחרויות: 6 תחרויות יחידים ו-12 תחרויות זוגות.

אביו של קאש היה שחקן פוטבול אוסטרלי. בתחילת שנות ה-80 היה קאש שחקן נוער בולט. בשנת 1982 הוא ניצח בתחרות זוגות באליפות צרפת הפתוחה, אליפות ליחידים באליפות וימבלדון ואליפות ארצות הברית הפתוחה. בסוף אותה שנה הוא עבר לטניס בוגרים, ובסוף השנה ניצח בתחרות הראשונה שלו. בשנת 1983 היה לטניסאי הצעיר ביותר שהשתתף בנבחרת גביע דייוויס של אוסטרליה. בשנת 1986 זכה עם הנבחרת בגביע בפעם השנייה.

ב-1984 ו-1985 הוא הגיע לגמר תחרויות זוגות באליפות וימבלדון, אך הפסיד בגמר.

בשנת 1987 הוא זכה באליפות וימבלדון, אך לא הצליח לשחזר הישג זה בהמשך.

לאחר הפרישה הוא עבר לגור בלונדון. הוא עוסק באימון ופרשנות טניס בטלוויזיה.

## גמרים של תחרויות גראנד סלאם לזוגות

## סיכום השתתפות בגראנד סלאם יחידים

## קישורים חיצוניים

* 

קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:אוסטרלים ממוצא אירי
קטגוריה:משתתפי הזמר במסכה (תוכנית טלוויזיה בריטית)
קטגוריה:אוסטרלים שנולדו ב-1965
קטגוריה:מאמני טניס
ארתור (סרט, 1981)

**ארתור** (**Arthur**) הוא סרט קומדיה אמריקאי משנת 1981 עם דאדלי מור, לייזה מינלי וג'ון גילגוד בתפקידים הראשיים.

התסריט נכתב על ידי סטיב גורדון שגם ביים את הסרט. זה היה הסרט היחיד אותו ביים. הוא נפטר שנה לאחר מכן מהתקף לב בגיל 44.

הסרט מספר על מיליונר שתיין מניו יורק הנאלץ לשאת אשה עשירה, אך מתאהב בבחורה ענייה מרובע קווינס.

הסרט זכה להצלחה גדולה בקופות, והגיע למקום הרביעי ברשימת שוברי הקופות לשנת 1981.

המוזיקה לסרט נכתבה על ידי ברט בכרך, כריסטופר קרוס (שגם ביצע את השיר), פיטר אלן וקרול בייר סייגר.

הסרט זכה בשני פרסי אוסקר:
*פרס אוסקר לשחקן המשנה הטוב ביותר - ג'ון גילגוד
*פרס אוסקר לשיר המקורי הטוב ביותר - שיר הנושא (Best That You Can Do)
כן היה הסרט מועמד לשני פרסי אוסקר:
*פרס אוסקר לשחקן הטוב ביותר - דדלי מור
*פרס אוסקר לתסריט המקורי הטוב ביותר - סטיב גורדון
הסרט זכה גם בפרס גלובוס הזהב לסרט הטוב ביותר - קומדיה או מוזיקלי, פרס גלובוס הזהב לשחקן הטוב ביותר (דאדלי מור), פרס גלובוס הזהב לשחקן המשנה הטוב ביותר - סרט קולנוע (ג'ון גילגוד) ופרס גלובוס הזהב לשיר המקורי.
לייזה מינלי הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

ב-1988 הופק סרט המשך בשם Arthur 2: On the Rocks עם אותם שלושת השחקנים הראשיים. הסרט הצליח הרבה פחות. ב-2011 הופק רימייק לסרט.
## תקציר העלילה
ארתור באק (דאדלי מור) הוא מיליונר מפונק ושתיין שמעביר את זמנו במשחק עם רכבות צעצוע ובנסיעות עם נהגו הפרטי ברחבי ניו יורק.

מי שמשגיח עליו ומטפל בו כמו ילד קטן הוא משרתו האישי הובסון (ג'ון גילגוד). אביו של ארתור מודיע לו כי הוא עומד לקבל 750 מיליון דולר מכספי המשפחה בתנאי שיישא לאישה את חברתו ממעמד חברתי גבוה, סוזן ג'ונסון (ג'יל אייקנברי).

ארתור נכנס לחנות גדולה במנהטן מלווה בהובסון ורואה בחורה צעירה ונאה גונבת עניבה. היא נתפסת על ידי איש האחזקה אך ארתור מחלץ אותה ממעצר. היא מציגה את עצמה כלינדה מורולה (לייזה מינלי) וארתור מתאהב בה מיד ומתחיל לחזר אחריה.

ארתור מתקשה לעמוד בפני לחץ משפחתו לשאת את סוזן. הובסון מרגיש באהבתו של ארתור ללינדה וחש שהוא מתחיל להתבגר. הוא מדרבן את לינדה לבוא לטקס האירוסין של ארתור וסוזן והנוכחים מבחינים באהבה שלו ללינדה.

לאחר מות הובסון נערך טקס החתונה של ארתור וסוזן בכנסייה. ארתור השתוי מבחין ברגע האחרון בלינדה וזמן קצר לפני ההתייצבות לפני הכומר הוא מודיע לסוזן כי אינו מאוהב בה אלא בלינדה וכי אינו רוצה להתחתן. הוא נותר בעמדתו גם לאחר שאביה של סוזן מפליא בו את מכותיו.

לבסוף מודיעה לו דודתו מרתה (ג'רלדין צ'פלין) כי למרות כל זאת הוא יקבל את חלקו ברכוש המשפחה בסך 750 מיליון דולר כי המשפחה לא תסבול שאחד מבניה ישתייך למעמד הנמוך. ארתור מודיע זאת ללינדה ושניהם נכנסים למכונית המשפחה המפוארת והנהג מוביל אותם ברחובות מנהטן.

## קישורים חיצוניים

*קדימון לסרט ארתור, באתר יוטיוב
*שיר הנושא לסרט ארתור בביצוע כריסטופר קרוס, באתר יוטיוב
## הערות שוליים

קטגוריה:סרטי 1981
קטגוריה:סרטי דרמה קומית
קטגוריה:סרטי האחים וורנר
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
מרדכי מקס לבנשטין

**מרדכי מקס לבנשטין** (13 ביולי 1896 – 7 ביולי 1974) היה רופא פנימי, רופא קיבוץ בית אורן, מהרופאים הראשונים ביישוב, שעסק בריכוז שרותי הרפואה ובטיפול במעפילים בשנים שלפני קום מדינת ישראל

## קורות חיים
לבנשטין נולד בפולדה, במדינת הסן, בגרמניה, ללנה ולמחנך שמואל לבנשטין שהיה מורה בבית הספר היהודי ושליח ציבור.

אחיו ואחיותיו של לבנשטין: ארנסט, פרידל, פאולה, הנס, קאטה ואלזה-אסתר. לבנשטיין קיבל חינוך מסורתי-דתי. 

לבנשטין סיים בית ספר ריאלי בשנת 1914 ולמד גם לימודי יהדות. 

בין השנים 1914- 1920 למד לבנשטין רפואה ב-וירצבורג, היידלברג, ופרנקפורט  

בשנת 1918 נפטר אביו של לבנשטין, ממגפת השפעת שפשטה בגרמניה, והבן מקס נטל את מקום האב, ודאג לאחיו ולחמש אחיותיו.

בסיום לימודיו התחתן לבנשטין עם לוטה רחל, לבית פפויפר.

לאחר לימודיו, התמחה לבנשטין ברפואה פנימית, והיה רופא הקהילה בפולדה

בין עיסוקיו הרפואיים של לבנשטין: ביצע ניתוחים קטנים, מיילד ומוהל.

## בישראל
בשנת 1938 עלו בני הזוג לבנשטין, עם שלוש בנותיהם לישראל, והתיישבו בחיפה. הבן נולד בארץ ישראל.

לבנשטין עבד בתחילה כרופא קלינאי ב"קופת חולים כללית" ובהמשך בקופת חולים מכבי, ב״שילוח״ וכרופא עצמאי

בהמשך היה גם רופא קיבוץ בית אורן.

### בהגנה
לבנשטין היה חבר ב"הגנה". תפקידו היה לרכז את שירותי הרפואה, ולטפל במעפילים שהגיעו לנמל חיפה.

בטיפוליו במעפילים, מול שלטונות המנדט הבריטי היו השלכות לגבי כמות המעפילים שהבריטים תכננו לגרש, למחנות העקורים, ולבנשטיין השתדל לגרום לכמות גדולה של מעפילים שלא יגורשו.

### לאחר קום המדינה
לאחר קום המדינה, עבד לבנשטין במד"א, כרופא קלינאי, כולל תפקידי הדרכה.

בשנות החמישים של המאה העשרים היה לבנשטין רופא של לשכת הגיוס של צה"ל.

לבנשטין טיפל בחולים ערבים ולכן למד לדבר בערבית.

במלחמת ששת הימים עסק לבנשטין בהכנת שרותי מד"א בחירום. בין עיסוקיו של לבנשטין, טיפול בנפגעי הנאצים.

לבנשטין נפטר ב-7 ביולי 1974. השאיר 3 בנות ובן.

## משפחתו

אשתו רחל הייתה בת דודה של הסופר יהודה עמיחי.

יונה חצור היה אחיין חורג של לבנשטין, אמו נפטרה כשהיה תינוק ואביו נישא בשנית לאחותו של לבנשטין, כל חייו חצור התייחס אליה כאל אמו. לאחר ליל הבדולח החליט חצור לברוח מגרמניה, ועלה לארץ ישראל, השתקע בחיפה, שם המתין לו לבנשטין. בית סבו וסבתו היה לו לבית.

נכדותיו: מדענית המחשב פרופ' חוה זיגלמן והאונקולוגית ד"ר נאוה זיגלמן-דניאלי, מנהלת תחום האונקולוגיה בקופת חולים מכבי.

## הערות שוליים

קטגוריה:רופאים פנימיים ישראלים
קטגוריה:רופאים פנימיים ביישוב
קטגוריה:אנשי מגן דוד אדום
קטגוריה:רופאים יהודים גרמנים
קטגוריה:אנשי העלייה החמישית
קטגוריה:רופאי שירותי בריאות כללית
קטגוריה:סגל מכבי שירותי בריאות
קטגוריה:לוחמי ההגנה
קטגוריה:משפחת זיגלמן
קטגוריה:פולדה: אישים
קטגוריה:בית אורן: אישים
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1896
קטגוריה:ישראלים שנפטרו ב-1974
קספר לויאס

**קספר לויאס** (ליטאית: **Caspar Levias**; ) חוקר הלשון העברית והארמית. 

## קורות חיים
נולד בזאגר שבליטא. קיבל בנעוריו חינוך מסורתי וכן ספג אהבה לשפה העברית וספרותה. בשנת 1882 הגיע לארצות הברית  ולמד בלשנות של השפות השמיות באוניברסיטת קולומביה בניו יורק ובאוניברסיטת ג'ונס הופקינס בבולטימור. לימד בהיברו יוניון קולג' בסינסינטי, ומשם התפטר (כמו יהודה לייב מאגנס ואחרים), עקב עמדותיו הציוניות להן התנגד בחריפות ראש המוסד. מאז לימד בניו יורק וניוארק במוסדות חינוך שונים ושקד על הוצאת כתביו. ערך ביחד עם אחרים את כתב העת העברי "הדרור", ופעל למען השימוש בשפה העברית המודרנית.

## כתביו

לויאס כתב מאמרים וספרים בחקר הלשון העברית והארמית. הוא תכנן להוציא את כל אוצרות הלשון העברית בצורת מילון, ומתוך זה הספיק להוציא שתי חוברות בלבד. ספריו בנושא הדקדוק של התלמוד הבבלי והירושלמי מהווים עד היום את הבסיס המחקרי בתחום זה. בהקדמתו לספרו דקדוק הלשון הבבלית הוא כותב "את הספר הזה כתבתי בעברית לבקשת משוררנו ח.נ. ביאליק". 

חיבורו  "לשון הרפואה" היה בידיו של ביאליק שהשתדל להוציאו לאור ולא עלה בידו.

## ספריו בעברית
* אוצר חכמת הלשון, לייפציג, 1914-1915 (2 חוברות, עם הערכים א - דחיק)
* דקדוק ארמית בבלית, מוסד לזיכרון אלכסנדר קאהוט, ניו יורק, תר"צ (הוצאת צילום נוספת בהוצאת מקור, ירושלים תשל"ב) 
* דקדוק הארמית הגלילית לשפת התלמוד הירושלמי והמדרשים, בית המדרש לרבנים באמריקה, ירושלים, תשמ"ו

## לקריאה נוספת
* גצל קרסל, לקסיקון הספרות העברית בדורות האחרונים, ספרית פועלים, מרחביה, כרך ב', תשכ"ז עמ' 191
* אנציקלופדיה יודאיקה, כרך 11, בערכו

## קישורים חיצוניים
* 
* תמונתו מאוסף אברהם שבדרון בספריה הלאומית.
* 
* 


* 

;כתבי ק' לויאס ברשת:
* 
* 
* 
** נדפס בראשונה בכתב-העת נר המערבי: 


* 


קטגוריה:חוקרי השפה העברית
קטגוריה:בלשנים ולשונאים שמיים
קטגוריה:מהגרים מליטא לארצות הברית
קטגוריה:בוגרי אוניברסיטת ג'ונס הופקינס
קטגוריה:בוגרי אוניברסיטת קולומביה
קטגוריה:יהודים ליטאים
קטגוריה:סגל היברו יוניון קולג'
קטגוריה:מחיי הלשון העברית
קטגוריה:מילונאים כותבי עברית
קטגוריה:אמריקאים שנולדו ב-1860
קטגוריה:אמריקאים שנפטרו ב-1934
מנזר דנילוב

[שמאל|ממוזער|250px|הנשיא [רונלד רייגן בביקור במנזר דנילוב ב 1988]]
**מנזר דנילוב** (ברוסית: **Данилов монастырь**) הוא המנזר העתיק ביותר במוסקבה. משמש כמושבו של פטריארך מוסקבה ורוס כולה. 

המנזר הוקם בשנת 1282 ושימש שנים רבות כאמצעי הגנה על העיר מפני פלישת אויבים. תהפוכות רבות עברו על המנזר לאורך השנים ופעמים רבות הוא שימש מקום מקלט לנרדפים שונים (ילדים, כמרים, סופרים). כיום הוא משמש כאתר דתי לכל דבר. 

את המנזר קל לזהות לפי צבעיו: הוא צבוע כולו בלבן וכיפתו צבועה בירוק. 

## קישורים חיצוניים

* 

דנילוב
רקם (עיר)

**רקם** היא עיר קדומה שמוזכרת במקורות יהודיים שונים, ונמצאה בקצה ארץ ישראל.

## מקורות

בתרגום אונקלוס רקם הוא תרגום שמה של קדש בכל הופעותיה (גם קדש מדבר צין וגם קדש ברנע).

במשנה, רקם מופיעה בתור גבולה המזרחי של ארץ ישראל:

לפי יוסף בן מתתיהו, רקם היא פטרה, והעיר נקראה על שמו של האיש רקם התנ"כי, שהיה אחד מחמשת מלכי מדין.
 

אולם, יש חוקרים מודרניים שמזהים את העיר רקם עם אתר יותר צפוני, ליד העיר עמאן של היום.

## הערות שוליים

קטגוריה:אתרי המקרא
טאו בירכתי הספינה

**τ בירכתי הספינה** הוא כוכב בולט בקבוצת הכוכבים ירכתי הספינה עם בהירות נראית מדרגה 2.93. הכוכב נמצא בקצה הדרומי של הקבוצה, על הגבול עם קבוצת שדרית, כ-4.5 מעלה מצפון-מזרח לקאנופוס, במרחק של כ-180 שנות אור ממערכת השמש.

## מאפיינים
τ בירכתי הספינה הוא ענק כתום מסוג ספקטרלי K1 III, מסתו כ-3.2 ממסות שמש, רדיוסו גדול פי 27 מרדיוס השמש, טמפרטורת פניו קרובה ל-4,500 קלווין והוא מאיר בעוצמה של פי 180 מעוצמת ההארה של השמש באור נראה, אך חלק ניכר של קרינתו הוא בתחום התת-אדום כך שעוצמת הארתו הכוללת היא פי 280 מעוצמת ההארה של השמש. גילו של הכוכב כחצי מיליארד שנים והוא סיים כבר להתיך מימן להליום והוא נמצא בשלב היתוך ההליום ליסודות כבדים יותר. כשיאזל ההליום הוא צפוי להפוך לננס לבן.

שינויים מחזורים במהירות הרדיאלית של הכוכב מצביעים על קיומו של בן זוג עמום שלא ניתן לצפות בו ישירות ולא ידוע דבר על תכונותיו. בני הזוג מקיפים זה את זה במסלול כמעט מעגלי בזמן הקפה של 2 שנים ו-335 ימים. מכיוון שלא ידועה נטיית מישור הסיבוב ביחס לקו הראייה אל הכוכב, לא ניתן לחשב את מסתו של בן הזוג או את המרחק ביניהם, אך המרחק הזוויתי ביניהם מוערך ב-0.033 שניות קשת, ששקול ללפחות 1.8 יחידות אסטרונומיות.

## קישורים חיצוניים
* τ בירכתי הספינה באתר של ג'ים קלר
* 

## הערות שוליים

קטגוריה:ענקים מסוג K
קטגוריה:כוכבים כפולים
קטגוריה:קבוצת הכוכבים ירכתי הספינה
ג'אי ראם ת'אקור

**ג'אי ראם ת'אקור** (בהינדית: **जयराम ठाकुर**` באנגלית: **Jai Ram Thakur**; נולד ב-6 בינואר 1965) הוא פוליטיקאי הודי המכהן כיושב ראש האופיזיציה של מדינת הימאצ'ל פרדש שבצפון הודו ולשעבר ראש השרים מ-2017 עד 2022.

הוא נבחר למנהיג מפלגת העם ההודית בהימאצ'ל פרדש ב-24 בדצמבר 2017 אחרי התבוסה של מועמד המפלגה הקודם, פרם קומאר דומאל, באספת הבחירות שנערכה בנובמבר 2017. מערכת הבחירות הראשונה שניצח בהן הייתה בשנת 1998 במחוז צ'אצ'יוט (סראג').

בבחירות ל ב-2022 הובסה מפלגת העם ההודית, ות'אקור התפטר ממשרת ראש השרים, כשהוא מוחלף בידי סוקווינדר סינג סוקו. ת'אקור מכהן כיו"ר האופוזיציה באספה.

## קישורים חיצוניים

* 

## הערות שוליים

קטגוריה:פוליטיקאים הודים
קטגוריה:מפלגת העם ההודית
קטגוריה:הודים שנולדו ב-1965
קטגוריה:ראשי ממשלות המדינות והטריטוריות של הודו
קטגוריה:הימאצ'ל פרדש
קטגוריה:ראשי שרים מטעם מפלגת העם ההודית
יחסי גרמניה–קוסובו

**יחסי גרמניה–קוסובו **הם יחסי החוץ בין גרמניה לבין קוסובו. קוסובו הכריזה על עצמאותה מסרביה ב-17 בפברואר 2008, וגרמניה הכירה בה ב-20 בפברואר אותה שנה.

גרמניה היא התורמת השנייה בגודלה לקוסובו אחרי ארצות הברית.

## פרשיית ה-BND
ב-19 בנובמבר 2008 שלושה סוכנים של בונדסנכרייכטנדינסט נעצרו בקוסובו, והואשמו במעורבות בפיצוץ חמישה ימים קודם לכן. התקשורת הגרמנית העריכה כי המעצר הזה נועד להוות סוג של עונש ל-BND, אשר בשנת 2005 העריך כי ראש הממשלה האשים טאצ'י היה מעורב ברשת המאפיה הקוסובו-אלבנית. למרות שמשטרת קוסובו טענה כי יש בידה וידאו וראיות להוכיח את מעורבותם של שלושת הסוכנים (אשר מעולם לא הוצגו לציבור), הם שוחררו ב-28 בנובמבר 2008. קבוצה לא ידועה בשם צבא הרפובליקה של קוסובו נטל אחריות על הפיגוע.

## יחסים ביטחוניים
גרמניה השתתפו בהפצצות יוגוסלביה בשנת 1999, אשר הביאה להקמת כוח האו"ם בקוסובו, ובסופו של דבר לעצמאותה. לגרמניה יש כיום 2,350 חיילים המשרתים בקוסובו כשומרי שלום כחלק מכוח קוסובו של נאט"ו, לעומת 8,500 חיילים גרמנים שהיו בתחילה.

גרמניה שלחה 600 חיילים לשרת בקוסובו כחלק מEULEX; המהווה כוח שיטור אזרחי של האיחוד האירופי בקוסובו.

## יחסים דיפלומטיים
גרמניה מחזיקה בקוסובו שגרירות בפרישטינה. מאידך, קוסובו מחזיקה בגרמניה שגרירות בברלין ו-2 קונסוליות בפרנקפורט ושטוטגרט.

## ראו גם
* יחסי החוץ של גרמניה
* יחסי החוץ של קוסובו

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מתקדמים למעלה

**מתקדמים למעלה** (ברוסית: **Движение вверх**) הוא סרט קולנוע רוסי משנת 2017 שהיה לשובר קופות מסוג דרמת ספורט בכיכובם של ולדימיר משקוב, אנדריי סמוליאקוב, ג'ון סאבאג' ואחרים. בוים על ידי אנטון מגרדיצ'ב ובהפקת אולפני T3 של ניקיטה מיכאלקוב.

הסרט יצא לאקרנים ב-28 בדצמבר 2017 ברוסיה והיה לשובר קופות ואחד הסרטים הרווחיים ביותר בתולדות הקולנוע הרוסי כשהוא מכניס 3,043,672,440 מיליארד רובלים (53 מיליון דולר) לעומת תקציב של 450 מיליון רובלים בלבד (כ-7 מיליון דולר) וצפו בו 12,443,263 מיליון איש, בתוך 10 שבועות..

ב-13 ביוני 2019 יצא לאקרנים ברחבי אסיה והוקרן ב-10 אלף בתי קולנוע בסין ובקוריאה הדרומית. בסין הסרט הרוויח למעלה מ-13 מיליון דולרים ובמשך 4 שבועות שהוא הוקרן צפו בו 2.5 מיליון איש במה שמהווה להישג שיא עבור סרט רוסי שמוקרן בסין.

הסרט זכה בפרס התאחדות מפיקי הקולנוע והטלוויזיה בקטגוריית הסרט העלילתי באורך מלא הטוב ביותר לשנת 2017. היה מועמד לפרס נשר הזהב 2019 בעשר קטגוריות שונות וזכה בשש מהן לרבות בקטגוריות: השחקן הטוב ביותר (ולדימיר משקוב), שחקן המשנה הטוב ביותר (קיריל זאיצב), הצילום הטוב ביותר (איגור גריניאקין), העריכה הטובה ביותר (אנטון מגרדיצ'ב, פיוטר זלנוב, ואזגן קגרמניאן), בימוי הסאונד הטוב ביותר (אלכסיי סאמודלקו) והאפקטים הוויזואלים הטובים ביותר (CGF Studio).

## רקע

הסרט מגולל את התרחשותו של משחק גמר טורניר הכדורסל הדרמטי שנערך באולימפיאדת הקיץ במינכן בשנת 1972 כאשר נבחרת הכדורסל של ברית המועצות גברה במשחק על נבחרת ארצות הברית בתוצאה 50–51.

האמריקאים טענו שהם קופחו בצורה משוועת בסיום על ידי ראש פיב"א, ויליאם ג'ונס, שכפה (לטענת ארצות הברית) על שופטי המשחק להחזיר את השעון לאחור פעמיים, כשבאחרונה מהן הצליחה ברית המועצות לקלוע סל ניצחון וזאת, לאחר שהמשחק הסתיים במועדו החוקי בתוצאה שהקנתה ניצחון לארצות הברית.

כתוצאה מכך, הנבחרת האמריקאית סירבה להשתתף בטקס הענקת המדליות ולקבל את מדליות הכסף, בעוד הנבחרת הסובייטית זכתה לראשונה בתולדותיה במדליית זהב.

הסרט מבוסס על האירועים ועל הספר הביוגרפי שכתב סרגיי בלוב.

## תקציר עלילת הסרט
קיץ 1972. לקראת המשחקים האולימפיים במינכן, מאמן נבחרת הכדורסל הסובייטית מתחלף. למאמן החדש מתמנה ולדימיר קונדראשין, מאמן קבוצת הכדורסל ספרטק לנינגרד.

המשימה העומדת בפניו של קונדראשין היא להביא את הנבחרת הסובייטית להישגים ראויים בנבחרת לקראת חגיגות יובל 50 להקמת ברית המועצות.

ההישגים כולם מתנקזים לבסוף אל השניות האחרונות של משחק הגמר של טורניר הכדורסל של אולימפיאדת מינכן.

## צוות השחקנים

## הפקה
### צילומים
צילומי הסרט החלו באוגוסט 2016 במוסקבה. סצנת שחזור המשחק עצמו צולמה בימי הצילום הראשונים.

### שיווק
במאי 2017 יצא הטיזר הראשון, ביוני אותה שנה פורסם הקדימון הראשון לסרט. ב-5 בינואר 2018 הסרט יצא לאקרנים בלטביה, ליטא ואסטוניה. מ-14 בינואר 2018 הסרט הוקרן גם באוסטריה, בלארוס,
בלגיה, גרמניה, קזחסטן ולוקסמבורג.

## ראו גם
*אגדה מספר 17
*המאמן (סרט, 2018)

## קישורים חיצוניים
*

## הערות שוליים

קטגוריה:זוכי פרס נשר הזהב הרוסי
קטגוריה:סרטי 2017
קטגוריה:סרטי VGTRK
קטגוריה:סרטי אנטון מגרדיצ'ב
קטגוריה:סרטי דרמה רוסיים
קטגוריה:סרטי כדורסל
קטגוריה:סרטי ספורט רוסיים
קטגוריה:סרטים על אולימפיאדת מינכן (1972)
קטגוריה:סרטים רוסיים המבוססים על סיפור אמיתי
קטגוריה:סרטים רוסיים מבוססי ספרים
פורד מודל 91

**פורד מודל 91** (באנגלית: **Ford Model 91**) היא מכונית משפחתית גדולה מתוצרת יצרנית הרכב "פורד בריטניה" חברת בת של קונצרן פורד בשנת 1939.

דגם "פורד מודל 91" הורכב על ידי "Ford-Vairogs" בלטביה, והיה קרוי **Ford-Vairogs V8 De Luxe**.

## תצורות
* סלון - 4 מושבים
* קבריולה - 2 דלתות
* סטיישן - 5 מושבים
* טנדר

## תמונות

קובץ:Ford-Vairogs-10.jpg | דגם Ford-Vairogs V8 De Luxe
קובץ:Ford-Vairogs-V8-rear.jpg | דגם Ford-Vairogs V8 De Luxe
קובץ:Ford-Vairogs-V8-grille.jpg | דגם Ford-Vairogs V8 De Luxe
קובץ:Vairogsauto.jpg | דגם טנדר Ford-Vairogs מודל 91c


## ראו גם
* פורד

## קישורים חיצוניים

* פורד "vairogs-v8-de-luxe" - תמונה (ants-in-pants.com/blog/riga-motor-museum)

## הערות שוליים

קטגוריה:דגמי מכוניות שהושקו ב-1939
קטגוריה:מכוניות משפחתיות גדולות
קטגוריה:מכוניות קבריולה
קטגוריה:מכוניות סטיישן
קטגוריה:טנדרים
91
קטגוריה:מכוניות בריטיות
יחסי בוסניה והרצגובינה – גרמניה

**יחסי בוסניה והרצגובינה–גרמניה **הם יחסי החוץ בין בוסניה והרצגובינה לבין גרמניה. שתי המדינות כוננו יחסים דיפלומטיים ב-15 בינואר 1992.

## היסטוריה
בסוף המאה ה-13 או בתחילת המאה ה-14, כורים גרמנים, המכונים "סקסונים" (סאסי), הגיעו מהונגריה לבוסניה. בשנת 1878 סופחה בוסניה לאוסטרו-הונגריה, אשר הייתה בברית עם הקיסרות הגרמנית במהלך מלחמת העולם הראשונה הייתה בוסניה חלק ממעצמות המרכז, ולאחר תבוסת אוסטריה ופירוק האימפריה בשנת 1918, הצטרפה בוסניה למדינת הסלובנים, הקרואטים והסרבים, אשר הצטרפה בשנת 1919 לממלכת הסרבים, קרואטים והסלובנים.

בשנת 1941 גרמניה הנאצית כבשה את יוגוסלביה. והקימה את ממשלת הבובות המדינה העצמאית של קרואטיה (NDH), שכללה אף את בוסניה והרצגובינה. הרבה חיילים גרמנים מהוורמאכט נפרסו בכל רחבי בוסניה, ובמהלך 1942 ו-1943 הגיעו כוחות נוספים מגרמניה, בגלל עלייה במספר ההתקפות על הנאצים על ידי הפרטיזנים היוגוסלבים שהיו בהנהגת יוסיפ ברוז טיטו. לאחר המלחמה הפכה בוסניה והרצגובינה לחלק מיוגוסלביה הסוציאליסטית, והייתה חלק ממנה עד לשנת 1991. במסגרת נפילת הקומוניזם במזרח אירופה החלה יוגוסלביה להתפורר. גרמניה הכירה בעצמאותה של בוסניה והרצגובינה ב-6 באפריל 1992, וכוננה עמה יחסים דיפלומטיים בנובמבר אותה שנה.

במהלך מלחמת בוסניה גרמניה טיפלה במרבית הפליטים הבוסנים, וניסתה באמצעות קבוצת התיאום הבינלאומי להביא לסיום המלחמה, והייתה מעורבת בהשגת הסכם דייטון. מאז המלחמה, גרמניה מסייעת בדרכים רבות ושונות עבור בוסניה והרצגובינה, ואף מסייעת לה בהצטרפות לאיחוד האירופי.

## יחסים דיפלומטיים
גרמניה מחזיקה בבוסניה והרצגובינה שגרירות בסרייבו. מאידך, בוסניה והרצגובינה מחזיקה בגרמניה שגרירות בברלין ו-4 קונסוליות בפרנקפורט, בלייפציג, במינכן ובשטוטגרט.

## קישורים חיצוניים

* משרד החוץ הגרמני על היחסים עם בוסניה והרצגובינה

## הערות שוליים

קטגוריה:ערכים ללא קטגוריות פיזיות - יחסי חוץ
פורד CX

**פורד CX** (באנגלית: **Ford CX**) היא מכונית משפחתית מתוצרת חברת "פורד בריטניה" חברת בת של קונצרן פורד, בין השנים 1935–1937.

יוצרו  96,553 יחידות.

הדלתות הקדמיות נפתחו בניגוד לכיוון התנועה ("דלתות התאבדות").

## תצורות
* 4 דלתות
* 2 דלתות

## דרגות גימור
* בסיסי
* De Luxe

## ראו גם
* פורד
## קישורים חיצוניים

## הערות שוליים

קטגוריה:דגמי מכוניות שהושקו ב-1935
קטגוריה:מכוניות משפחתיות
CX
קטגוריה:מכוניות בריטיות
https://www.ntsnow.com/
יחסי בוסניה והרצגובינה – סן מרינו

**יחסי בוסניה והרצגובינה–סן מרינו** הם היחסים הדיפלומטיים שבין **[[בוסניה והרצגובינה]]** לבין **[[סן מרינו|הרפובליקה המרוממת של סן מרינו]]**.

## סקירה כללית
ב-1996 הוציאו שתי המדינות הצהרה על כינון יחסים דיפלומטיים בין שתי המדינות, ההצהרה לא סונכרנה בין שתי המדינות ולא הופיעה באותו הזמן (סן מרינו ב-11 באפריל, בוסניה והרצגובינה ב-31 במאי).

ב-2 באוגוסט 2011 חתמו שתי המדינות על הסכם לקידום השקעות אזרחי מדינה אחת בשנייה ועיגונן. ב-28 בנובמבר 2013 הסכם בנוגע לתובלה במרחב הבינלאומי אומץ על ידי שתי המדינות.

## ייצוג
* סן מרינו מיוצגת בבוסניה והרצגובינה בדרג השגרירות באמצעות שגרירות רשמית שהיא מחזיקה בסרייבו, בירת המדינה.
* בוסניה והרצגובינה אינה מיוצגת בסן מרינו, הן בדרג השגרירות והן בדרג הקונסולרי, הגורם המייצג שלה הוא שגרירותה ברומא, בירת איטליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מיכאל שטיך

**מיכאל שטיך** (בגרמנית: **Michael Detlef Stich**; נולד ב-18 באוקטובר 1968) הוא טניסאי עבר גרמני שהיה אחד הטניסאים הבולטים בעולם בשנות ה-90 של המאה ה-20 ובשיאו (1993) דורג במקום שני בעולם.

## ביוגרפיה
שטיך זכה פעם אחת בטורניר גראנד סלאם באליפות וימבלדון ב-1991. הוא זכה פעם אחת בגראנד סלאם לזוגות, וזכה במדליית זהב בתחרות הזוגות באולימפיאדת ברצלונה (1992). בסך הכול הוא זכה ב-28 תחרויות, מהן 18 תחרויות יחידים ו-10 תחרויות זוגות.

שטיך החל לשחק טניס בגיל שש. בשנת 1988 הוא התחיל לשחק כמקצוען, ובשנת 1990 זכה בתחרות הראשונה שלו. הוא פרץ בשנת 1991 כאשר ניצח באליפות וימבלדון. בשנת 1992 הוא זכה בתחרות זוגות באליפות ארצות הברית הפתוחה (ביחד עם ג'ון מקנרו) ובמשחקים האולימפיים (ביחד עם בוריס בקר). בשנת 1993 זכה בגביע דייוויס כחלק מנבחרת גרמניה.

במחצית שנות ה-90 יכולתו ירדה בעקבות הפציעות ובשנת 1997 הוא סיים להשתתף בתחרויות.

לאחר הפרישה הוא הקים קרן למלחמה ב-HIV. כמו כן, הוא עוסק בפרשנות טניס.

## גמרים של תחרויות גראנד סלאם לזוגות

## סיכום הופעות בגראנד סלאם

## קישורים חיצוניים

קטגוריה:טניסאים גרמנים
קטגוריה:טניסאים זוכי אליפות וימבלדון
קטגוריה:אלופים אולימפיים: טניסאים
קטגוריה:אלופים אולימפיים מגרמניה
קטגוריה:גרמנים שנולדו ב-1968
יחסי אוקראינה–צרפת

**יחסי אוקראינה–צרפת**, הם היחסים בין צרפת לאוקראינה, אשר קיימים כבר מאות שנים, וקיים ביניהם שיתוף פעולה נרחב במגוון תחומים.

## היסטוריה
היחסים בין שתי המדינות החלו באמצע המאה ה-11, כאשר בשנת 1048 משלחת דיפלומטית צרפתית נשלחה לקייב, כדי לקבל את ידה של אנה מקייב, בתו של יארוסלאב הראשון, נסיך קייב, שהתחתנה בשנת 1051 עם אנרי, נסיך צרפת, בנו של רובר השני, מלך צרפת.

לאחר מכן כמעט ולא התקיימו יחסים מסוימים בין שתי המדינות. עם זאת, למעלה מ-2000 קוזאקים השתתפו במצור על דנקרק בשנת 1646, עם צבאו של נסיך קונדה, בעקבות הגעתו של בוגדן חמלניצקי לפונטנבלו באפריל 1645 שם נפגש עם הרוזן דה ברז'י שגריר צרפת בפולין, ודן בגיוס חיילים קוזאקים לצבא הצרפתי.

עד לשנת 1918 היה שטח אוקראינה תחת שליטה אוסטרית ורוסית, אולם לאחר תבוסתם במלחמה בשנת 1918, נחתו חיילים צרפתים בנמל אודסה בדצמבר 1918, על מנת לתמוך בצבא הלבן בהתנגדותו לבולשביקים.

היחסים לא התחדשו עד דצמבר 1991 עם הכרזת העצמאות של אוקראינה, וב-3 ביוני 1992 נחתם בין המדינות הסכם הבנה ושיתוף פעולה הדדי. בעקבות אירועי המהפכה הכתומה שהתקיימו באוקראינה מנובמבר 2004 עד ינואר 2005, השתפרו היחסים בין שתי המדינות.

## יחסים כלכליים
בשנת 2011 עם למעלה מ-2 מיליארד דולרים שהושקעו ויותר מ-300 חברות צרפתיות שפעלו באוקראינה, ניצבה צרפת במקום השביעי בהשקעות הזרות באוקראינה. היצוא הצרפתי לאוקראינה מוערך בשנת 2012 ב-1.058 מיליארד אירו. באותה השנה, היצוא אוקראיני אל צרפת הסתכם ב-539 מיליון אירו.

בשנת 1994 הוקמה לשכת המסחר והתעשייה הפרנקו-אוקראינית (CCIFU; Chambre de commerce et d'industrie franco-ukrainienne) בשם איגוד הקהילה העסקית הצרפתית באוקראינה, אשר בנוסף מבטיחה את הייצוג וההגנה של חברות צרפתיות באוקראינה, ומנסה לפתח סחר בין שתי המדינות.

## יחסים דיפלומטיים
צרפת מחזיקה באוקראינה שגרירות בקייב ו-2 קונסוליות בחרקוב ולבוב. מאידך, אוקראינה מחזיקה בצרפת שגרירות בפריז בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בלארוס–לטביה

**יחסי בלארוס–לטביה** הם יחסי החוץ בין בלארוס לבין לטביה.

## היסטוריה
בעבר היו שתי המדינות חלק מהאיחוד הפולני-ליטאי, אולם במהלך השנים עברו המדינות לשליטת האימפריה הרוסית, והיו חלק ממנה עד לשנת 1918. לאחר המהפכה הרוסית הכריזו שתי המדינות על עצמאותם, אולם בשנת 1922 נכבשה בלארוס מחדש על ידי רוסיה הסובייטית. בשנת 1940 נכבשה גם לטביה על ידי הצבא האדום, ובמהלך מלחמת העולם השנייה היו שתי המדינות תחת כיבוש גרמני, ולאחר המלחמה הם היו חלק מברית המועצות עד לשנת 1991. לאחר קריסת ברית המועצות הכריזו שתי המדינות על עצמאותם, וכיום מתקיים ביניהם שיתוף פעולה במגוון תחומים.

בשנת 2006 הוגש כתב אישום פלילי נגד דיפלומט לטבי במינסק על חלוקת מוצרים פורנוגרפיים, ולאחר מכן הוחזר שגריר לטביה להתייעצויות במשך כמעט שלושה חודשים.

בשנת 2011 לטביה, יחד עם מספר מדינות אחרות באיחוד האירופי, ביטלה את הצורך בוויזות לטווח ארוך עבור אזרחי בלארוס.

## יחסים כלכליים
בשנת 2009 עמד היצוא הלטבי לבלארוס על 92,000,000 לטס, ואילו היצוא הבלארוסי ללטביה עמד על 163 מיליון לטס. בין 2004 ל-2008 הסחר בין המדינות עלה מ-395.8 ל-2322.2 מיליון דולר. המוצרים העיקריים של היצוא הבלארוסי הם מוצרי נפט, מוצרים של תעשיות כימיות, מתכות ומכונות, ועץ ומוצריו. המוצרים העיקריים של היצוא הלטבי הם מאכלי ים, מזון לבעלי חיים, טקסטיל, תרופות ומוצרי מתכות.

לטביה משתתפת בסנקציות של האיחוד האירופי נגד בלארוס.

## יחסים דיפלומטיים
בלארוס מחזיקה בלטביה שגרירות בריגה וקונסוליה כללית בדאוגבפילס. מאידך, לטביה מחזיקה בבלארוס שגרירות במינסק וקונסוליה כללית בוויטבסק.

## קישורים חיצוניים

* שגרירות לטביה במינסק
* שגרירות בלארוס בריגה

## הערות שוליים

קטגוריה:ערכים ללא קטגוריות פיזיות - יחסי חוץ
פורד טאונוס G93A

**פורד טאונוס G93A** (בגרמנית: **Ford Taunus G93A**) היא מכונית משפחתית, 2 דלתות, מתוצרת חברת "פורד גרמניה" חברת בת של קונצרן פורד, אשר יוצרה בין השנים 1939–1942, ובין השנים 1948–1952.

הדגם שיוצר בין השנים 1948–1952 היה קרוי "פורד טאונוס G73A".

## תצורות
* סדאן – 2 דלתות
* קבריולה – 2 דלתות (1949–1952)

## דרגות גימור
*סטנדרט
*דה לוקס
*ספציאל

## תאוצות
תאוצת דגם "פורד טאונוס G93A" בין 0–100 קמ"ש היא 57.3 שניות (דגם "De Luxe")

תאוצת דגם "פורד טאונוס G93A" בין 0–100 קמ"ש היא 55.3 שניות (דגם "Standard")

תאוצת דגם "פורד טאונוס G93A" בין 0–100 קמ"ש היא 54.9 שניות (דגם "Spezial")

## תמונות

קובץ:Ford Taunus G93A (AP4M1874) (7208884188).jpg | פורד טאונוס G93A
קובץ:Buckel1939.jpg | פורד טאונוס G93A, שנת 1939
קובץ:MHV Ford Taunus G93A 1949 02.jpg | פורד טאונוס G93A שנת 1949
קובץ:MHV_Ford_Taunus_G93A_1951_01 (bearb Sp ret).jpg| פורד טאונוס G93A שנת 1951
קובץ:Ford Taunus G93A (AP4M1879) (7208883966).jpg | פורד טאונוס G93A
קובץ:Ford Taunus Cabrio 1951 inside 20080607.jpg | פורד טאונוס G93A קבריולה, שנת 1951 – מבט לתא הנהג ולוח מחוונים
קובץ:Ford Taunus Cabrio 1951 front 20080607.jpg | פורד טאונוס G93A קבריולה
קובץ:Ford Taunus Cabrio 1951 rear 20080607.jpg | פורד טאונוס G93A קבריולה
קובץ:Ford Taunus Cabrio Deutsch.JPG | פורד טאונוס G93A קבריולה
קובץ:1950 Ford Taunus Special Cabriolet, 1172cc 34hp 105kmh bild 2.JPG | פורד טאונוס G93A קבריולה, שנת 1951


## ראו גם
* פורד
* טאונוס 12M
* פורד טאונוס P2
* פורד טאונוס P3
* פורד טאונוס P6
* טאונוס 20M

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1939
קטגוריה:מכוניות משפחתיות
קטגוריה:מכוניות קבריולה
G93A
קטגוריה:כלי רכב גרמניים
Stronger Than Me

"**Stronger Than Me**" (בעברית: **חזק ממני**) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום הבכורה שלה, Frank. השיר הוא סינגל הבכורה של הזמרת, וב-6 באוקטובר 2003, הוא יצא כסינגל הראשון מתוך האלבום.

גרסה של איימי מופיעה עם השיר הופצה כחלק מהסרט שיצא לאחר מותה בשנת 2015, ונכללה בין היתר גם בפסקול שיצא עבור הסרט, Amy.

השיר הצליח להגיע אל המקום ה-71 במצעד הסינגלים הבריטי, וה-87 במצעד שבהולנד.

## רקע וכתיבה
השיר נכתב על ידי איימי ויינהאוס וסאלאם רמי, שגם הפיק אותו. מילותיו של השיר נועדו במטרה להשפיל את בן זוגה של ויינהאוס, ולהציג אותה כצד הדומיננטי בקשר שמתנהל בין השניים.

## וידאו קליפ
בתחילת הקליפ ניתן לראות את ויינהאוס כשהיא נכנסת לבר, ומוצאת את בן זוגה כשהוא שיכור. לאחר ויכוח שפורץ בין השניים, בן זוגה של ויינהאוס מנסה לנשק אותה בכוח, ולאחר מכן ויינהאוס ובחור נוסף מלווים את בן זוגה החוצה.

לבסוף, כשהשניים חוזרים במכונית, בן זוגה של ויינהאוס מקיא ברכב שבהם הם נוסעים לביתם, ולאחר שהם יוצאים ממנו הוא מתעלף ברחוב, ואיימי המיואשת מתיישבת על מדרגות ביתה, חושבת ולבסוף טורקת את הדלת בכעס.

הקליפ זכה להצלחה רבה ונכון לדצמבר 2017, מונה הצפיות שלו עומד על כ-53 מיליון צפיות.

## מיקומי שיא

## פרסים ומועמדויות

## קישורים חיצוניים

## הערות שוליים

קטגוריה:שירי 2003
קטגוריה:סינגלי בכורה מ-2003
קטגוריה:שירי איימי ויינהאוס
קטגוריה:שירים באנגלית
קטגוריה:שירים שנכתבו על ידי איימי ויינהאוס
קטגוריה:סינגלים בהוצאת איילנד רקורדס